CELEX: 32021D0609(01)
Language: sl
Date: 2021-06-07 00:00:00
Title: Sklep Komisije z dne 7. junija 2021 o razveljavitvi Sklepa 2009/17/ES 2021/C 219 I/01

9.6.2021   
               
               
                  SL
               
               
                  Uradni list Evropske unije
               
               
                  CI 219/1
               
            
         SKLEP KOMISIJE
         z dne 7. junija 2021
         o razveljavitvi Sklepa 2009/17/ES
         (2021/C 219 I/01)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju naslednjega:
         
                     (1)
                  
                  
                     S Sklepom Komisije 2009/17/ES (1) je bil ustanovljen Odbor strokovnjakov za napotitev delavcev na delo (v nadaljnjem besedilu: odbor), da bi države članice podpiral in jim pomagal pri izpolnjevanju njihovih obveznosti na podlagi Direktive Evropskega parlamenta in Sveta 96/71/ES (2).
                  
               
                     (2)
                  
                  
                     Leta 2019 je bil z Uredbo (EU) 2019/1149 Evropskega parlamenta in Sveta (3) ustanovljen Evropski organ za delo (v nadaljnjem besedilu: organ), da bi državam članicam in Komisiji pomagal pri učinkoviti uporabi in izvrševanju prava Unije v zvezi z mobilnostjo delovne sile po vsej Uniji in sistemi socialne varnosti v Uniji, vključno z napotitvijo delavcev.
                  
               
                     (3)
                  
                  
                     V skladu s členom 4 Uredbe (EU) 2019/1149 so naloge organa pomagati državam članicam in Komisiji pri zagotavljanju boljšega dostopa do informacij, spodbujati skladnost z zadevnimi pravili in sodelovanje med državami članicami pri dosledni, učinkoviti in uspešni uporabi in izvrševanju prava Unije v zvezi z mobilnostjo delovne sile po vsej Uniji, zagotavljati koordinacijo sistemov socialne varnosti v Uniji ter posredovati in lajšati iskanje rešitev v primeru sporov.
                  
               
                     (4)
                  
                  
                     Naloge organa v skladu s členom 4 Uredbe (EU) 2019/1149 zajemajo del nalog, ki jih je prej opravljal odbor, vključno z izmenjavo informacij o upravnem sodelovanju in pomočjo pri vprašanjih izvajanja v skladu s členom 2 Sklepa Komisije 2009/17/ES.
                  
               
                     (5)
                  
                  
                     Sklep 2009/17/ES bi zato bilo treba razveljaviti –
                  
               SKLENILA:
         
            Člen 1
            Sklep 2009/17/ES se razveljavi.
         
         
            Člen 2
            Ta sklep se uporablja od 26. maja 2021.
         
         
            V Bruslju, 7. junija 2021
            
               
                  Za Komisijo
               
               Nicolas SCHMIT
               
                  član Komisije
               
            
         
         
            (1)  Sklep Komisije 2009/17/ES z dne 19. decembra 2008 o ustanovitvi Odbora strokovnjakov za napotitev delavcev na delo (UL L 8, 13.1.2009, str. 26).
         
            (2)  Direktiva Evropskega parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev (UL L 18, 21.1.1997, str. 1).
         
            (3)  Uredba (EU) 2019/1149 Evropskega parlamenta in Sveta z dne 20. junija 2019 o ustanovitvi Evropskega organa za delo, spremembi uredb (ES) št. 883/2004, (EU) št. 492/2011 in (EU) 2016/589 ter razveljavitvi Odločbe (EU) 2016/344 (UL L 186, 11.7.2019, str. 21).